การตัด และเก็บเกี่ยวลาเวนเดอร์ การทำลาเวนเดอร์ให้แห้ง และการนำไปใช้
การตัด และการเก็บเกี่ยวลาเวนเดอร์ก็สำคัญเหมือนกัน การที่คุณกำลังนำก้านดอกไม้ออกจากพุ่ม เป็นการเร่งการโตของต้นไม้ภายในรากของพืช ทำให้ต้นไม้ดูเรียบร้อยสะอาดตา และทำให้คุณได้ลาเวนเดอร์สดๆ 1-8 ช่ออีกด้วย ลาเวนเดอร์สามารถตัดได้เมื่อดอกของมันเริ่มบานในช่วงฤดูใบไม้ผลิ ช่วงเวลานี้เป็นช่วงที่จะมีกลิ่นหอม และสวยงามมากที่สุด  หมั่นสังเกตลาเวนเดอร์ช่วงใกล้ฤดูใบไม้ผลิ คุณจะได้เก็บมัน เมื่อดอกไม้บานพอดี ถ้าคุณตัดดอกลาเวนเดอร์ในช่วงฤดูใบไม้ร่วง ลาเวนเดอร์อาจจะมีเวลามากพอที่จะออกดอกเพิ่มขึ้นสำหรับช่วงเวลาเก็บเกี่ยวต่อไป ใช้มือของคุณรวบก้านดอกไม้พอประมาณให้พอดีมือในครั้งแรกของคุณ นี่คือช่อลาเวนเดอร์หนึ่งช่อ ก้านของลาเวนเดอร์ค่อนข้างแข็งแรง ดังนั้นคุณสามารถรวบมันได้ทุกส่วนของพุ่มไม้โดยไม่ต้องกลัวว่าจะทำให้ส่วนอื่นเสียหาย  ในปีแรกพุ่มลาเวนเดอร์จะออกดอกเป็นปกติเพียงหนึ่ง หรือสองช่อ ลาเวนเดอร์จะใช้เวลาเจริญเติบโตเต็มที่ประมาณสามปี ช่วงนี้ลาเวนเดอร์อาจจะผลิตดอกได้สัก 8-10 ช่อ หากคุณลองดูต้นลาเวนเดอร์ คุณจะเห็นว่ามันหยั่งรากลงพื้นอย่างเหนียวแน่น มีไม้เจริญเติบโตขึ้นมาเหนือขึ้นมาจะเป็นส่วนของก้านสีเขียว การตัดลงไปบริเวณที่เป็นไม้จะเป็นการทำร้ายต้นไม้ ให้เว้นระยะสักหน่อยโดยการตัดประมาณสองนิ้วเหนือปลายส่วนที่เป็นไม้  เครื่องมือที่ใช้ตัดลาเวนเดอร์ที่ดีที่สุดเรียกว่า มีดสำหรับเก็บเกี่ยว (Harvesting knife) มันมีลักษณะโค้งเหมือนเคียว และมีขอบหยัก แต่หากคุณไม่มีล่ะก็ กรรไกรตัดกิ่งก็ใช้ได้เหมือนกัน เวลาใช้มีดเก็บเกี่ยวให้คล้องที่ช่อลาเวนเดอร์ และดึงมีดเข้าหาตัวตัดก้านลาเวนเดอร์ ตัดลาเวนเดอร์ต่อไปจนกว่าก้านของลาเวนเดอร์จะถูกตัดเรียบร้อย และพุ่มไม้ดูเรียบร้อย มีรูปร่างคล้ายเนิน ตัดลาเวนเดอร์หลังน้ำค้างแห้งหมดแล้ว แต่ต้องก่อนที่ความร้อนจากพระอาทิตย์จะดึงเอาน้ำมันหอมระเหยออกจากลาเวนเดอร์มากเกินไป (คุณต้องการมันทั้งหมดเพื่อนำมาซึ่งกลิ่นหอมๆ ในบ้านของคุณ) การเก็บเกี่ยวครั้งแรกจะกลายมาเป็นส่วนแรกในวัฏจักรของดอกไม้ แม้พุ่มไม้จะผลิตดอกไม้มากขึ้นๆ ตลอดทั้งฤดู แต่ก็ให้ตัดเมื่อจำเป็น พื้นที่ที่มีลาเวนเดอร์ไม่หลากหลายนักมักจะออกดอกน้อย และควรตัดเมื่อถึงเวลาอันควรเพื่อช่วยส่งเสริมการออกดอกใหม่ ลาเวนเดอร์ก็ไม่ต่างจากพืชอื่นๆ คือเมื่อดอกร่วงลงพื้นมากพอแล้ว ดอกใหม่ก็จะค่อยๆ เจริญเติบโต และให้ผลผลิตที่มากขึ้นกว่าเดิมทุกปี ดอกไม้จะพร้อมเก็บเกี่ยวครั้งต่อไปประมาณ 2 สัปดาห์ ถึง 1 เดือน เมื่อดอกค่อยๆ บานใหม่ (ราวๆ 1 เดือน) ให้ทำการเก็บเกี่ยวครั้งสุดท้าย ตัดก้านที่ตายแล้วออกไป รวมถึงกิ่งที่เป็นเส้นๆ และส่วนอื่นๆ ที่รกของพืช คุณมักจะ “ตัด” เพื่อเก็บเกี่ยว แต่บางครั้งก็จำเป็นต้องตัดส่วนที่ไม่สวยออกด้วยในช่วงปลายฤดู และอย่าตัดลงไปในส่วนที่เป็นไม้เด็ดขาด คุณสามารถแขวนมันคว่ำลงให้แห้งในที่เย็น และมืดในบ้านของคุณได้ หรือตากแห้งบนตะแกรงโดยแสงอาทิตย์ วิธีอย่างหลังนั้นจะมีผลต่อสีของลาเวนเดอร์ที่แห้ง เพราะแสงของพระอาทิตย์จะทำให้มันจางลง การเก็บลาเวนเดอร์ให้พ้นจากแสงอาทิตย์ และความร้อนจะช่วยให้มันอยู่ได้นานเท่าที่จะเป็นไปได้ ลาเวนเดอร์พันธุ์เล็กนำมาใช้ทำลาเวนเดอร์แห้งได้ดีที่สุด แต่ว่าต้องมีวิธีการเพิ่มเติม คือนำดอกออกจากลำต้น วางลาเวนเดอร์ไว้ระหว่างไม้อัด 2 แผ่น ขนาด 1'x 2' บดและม้วนก้านระหว่างแผ่นไม้ เทลาเวนเดอร์ที่บดแล้วลงที่กรองเพื่อแยกดอกลาเวนเดอร์ แล้วตอนนี้ก็เป็นเวลาที่เราจะนำลาเวนเดอร์มาใช้ คุณสามารถวางต้นแห้งของลาเวนเดอร์ไว้ในแจกันเพื่อตกแต่งห้อง ทำเป็นถุงหอม หรือทำเป็นขนมอร่อยๆ และเรายังมีแนวคิดที่หลากหลายมาให้ดูอีก ดังนี้:  ทำสบู่ลาเวนเดอร์ ใส่ลาเวนเดอร์ช้อนพูนๆ ลงในส่วนผสมคุกกี้เพื่อทำคุกกี้น้ำตาลหน้าลาเวนเดอร์ ทำน้ำมันลาเวนเดอร์ให้บ้านของคุณอบอวลด้วยกลิ่นหอมน่าอัศจรรย์จากดอกไม้
ตัดและเก็บเกี่ยวเมื่อดอกไม้บาน. รวบลาเวนเดอร์เป็นช่อ. ตัดลาเวนเดอร์เหนือส่วนไม้สักสองสามนิ้ว. ตัดต้นลาเวนเดอร์เมื่อดอกไม้บาน. นำใบที่ตายออก. ทำลาเวนเดอร์ให้แห้งในช่อหรือตากบนตะแกรง. เก็บไว้ในที่เย็นและมืด. นำลำต้นลาเวนเดอร์ออก หากต้องการ. ใช้ลาเวนเดอร์ในการทำอาหาร และงานฝีมือ.
https://www.wikihow.com/Harvest-Lavender https://www.wikihow.com/Harvest-Lavender
Pruning and Harvesting Lavender Drying and Using Lavender